b'\n_START_ARTICLE_\nSiste tjeneste\n_START_SECTION_\nHandling\n_START_PARAGRAPH_\nFilmen handler om de to festglade marinesoldatene Mulhall og Buddingsby, som f\xc3\xa5r i oppdrag \xc3\xa5 transportere den 18-\xc3\xa5rige marinesoldaten Meadows til milit\xc3\xa6rfengsel for tyveri av en ubetydelig sum penger. Veien dit tar flere dager og utarter til \xc3\xa5 bli en fem-dagers fest som unge Meadows aldri har opplevd maken til. Det oppst\xc3\xa5r et vennskap mellom de tre._NEWLINE_I l\xc3\xb8pet av de fem dagene kommer unggutten bort i mange milj\xc3\xb8er. F\xc3\xb8rst en durabelig fyllekule p\xc3\xa5 et hotellrom, s\xc3\xa5 p\xc3\xa5 horehus hvor han f\xc3\xa5r sin seksuelle debut. Videre ramler de tre innom en ungdomsgjeng som driver med alternativ religion. Det hele avsluttes med en piknik i en sterkt frosset park, f\xc3\xb8r veien g\xc3\xa5r til milit\xc3\xa6rfengselet hvor den unge Meadow skal sone \xc3\xa5tte \xc3\xa5r for et harml\xc3\xb8st tyveri.\n_START_SECTION_\nOm filmen\n_START_PARAGRAPH_\nDet ligger sterk samfunnskritikk under filmens ytre handlingen og det sterkeste angrepet blir rettet mot tilfeldighetene ved avgj\xc3\xb8relser tatt av milit\xc3\xa6rdomstoler.\n_START_SECTION_\nAnmelderne\n_START_PARAGRAPH_\nSiste tjeneste ble meget god mottatt av kritikerne og har oppn\xc3\xa5dd s\xc3\xa5 mye som 93\xc2\xa0% p\xc3\xa5 filmsiden Rotten Tomatoes._NEWLINE_VGs anmelder gav den terningkast seks og skrev: \xc2\xabRealistisk, men beinhard tvers igjennom. Absolutt verdt \xc3\xa5 se\xc2\xbb._NEWLINE_Nicholsons rolleopptreden er av flere blitt beskrevet som en av hans mest karismatiske noensinne.\n_START_SECTION_\nPriser\n_START_PARAGRAPH_\nJack Nicholson ble tildelt prisen for beste mannlige skuespiller p\xc3\xa5 Filmfestivalen i Cannes for rollen. Han ble \xc3\xa5ret etter tildelt en BAFTA-pris for samme rolle. Det kan ogs\xc3\xa5 nevnes at b\xc3\xa5de Nicholson og Randy Quaid ble nominert til hver sin Oscar for innsatsen. Filmen ble samme \xc3\xa5r nominert til Gullpalmen.\n_START_SECTION_\nPlaner om en oppf\xc3\xb8lger\n_START_PARAGRAPH_\nI 2006 uttrykte filmregiss\xc3\xb8r Richard Linklater \xc3\xb8nske om \xc3\xa5 lage en oppf\xc3\xb8lger. Han skrev et manus og sendte det til Randy Quaid, men han sa at han bare ville delta dersom Jack Nicholson ville delta. I utkastet var Buddusky blitt en bareier som blir gjenforent med Larry Meadows etter at hans s\xc3\xb8nn er blitt drept i Irak-krigen. Det gikk rykte om at Morgan Freeman skulle v\xc3\xa6re interessert i rollen som Mule ettersom Otis Young d\xc3\xb8de i 2001.'